LidanRubinov/Halacha-QA huggingface dataset:
שאלה: ניסויים בחיות טמאות: האם מותר לעשות ניסויים בחיות טמאות בידיעה שלא מכאיבים להם?
תשובה: מותר אם זה לצרכי אדם. אין בזה נפקא מינה בין חיה טמאה לטהורה.
שאלה: השתלת אברים מבעל חיים טמא: האם מותר לקחת דנ"א של בעל חיים, למשל, עין של עיט, ולשם אותו בעין של בני אדם?
תשובה: מותר, כי מותר להשתמש בבעלי חיים לצורכי אדם.
שאלה: בקבוק של שילמתי עליו: לפני כ7- שנים הקופאית לא שמה לב ולא רשמה בקבוק שקניתי. אני מתחרטת על כך שלא אמרתי. מה עלי לעשות, האם אני חייבת ללכת לאותו סופר ולהתוודות?
תשובה: עלייך לשלם להם כפי ערך הבקבוק בשעת הלקיחה. אינך חייבת להתוודות אלא את יכולה לתת להם בתואנה כלשהי. הרב ניר אביב
שאלה: נטילת ידיים לאחר עישון: האם צריך לנטול ידיים לאחר עישון סיגריות?
תשובה: לא.
שאלה: אמונה בד  מגיל צעיר: אני גדלתי וגודלת ב"ה בבית דתי שומר מצוות והולך בדרך ד. עכשיו אני בת 14, ב"ה, והתחלתי לחזור בתשובה ולהעמיק ברצון ד בכל דבר שאני עושה. שאלתי היא: אני עכשיו יותר מרגישה קרובה לד כאשר אני החלטתי להתקרב לד ולא כפי שהתחנכתי מגיל צעיר. האם לדעת הרב נכון לעשות דבר זה, לחנך ילדים מגיל צעיר את דרך ד דבר שאמור לבוא מלב כל אחד וללא כפייה. לפי דעתי צריך שהאמונה תבוא מלב האדם וללא הרגל (דבר שגורם לפחיתות בחשיבות המצוות). מה דעת הרב בנושא זה, והאם יכול להמליץ לי על ספרים שיכולים לחזק את האמונה שלי?
תשובה: האמונה מגיל צעיר היא מאד חשובה. האמונה לא תלויה רק בכוח הבחירה החופשית בין טוב לרע. יש מקום לבחירה במקום גבוה יותר. כמו שאדם הראשון אם לא היה אוכל מעץ הדעת טוב ורע היה לו כוח בחירה אולם כוח הבחירה שלו היה ברמה גבוהה יותר. כוח הבחירה היה כמה הוא מצליח עוד יותר לזכות לטהר את ציורי האמונה בתוכו. אין הבדל בין ילד חילוני או ילד שגודל על ברכי האמונה. בשני המקרים לילד קטן אין כוח בחירה מפותח ועל שניהם "כופים" כביכול ציורים על החיים. גם ציורי ספק וכפירה הם ציורים. לכן אין לחשוב שאצל הדתיים יש כפיה ואילו אצל החילוניות אין כפייה. הציורים שיש לילד קטן הם קשורים לאיזה מפגשים ואיזה אוירה גודל בה הילד. אין ספק שאנו נגדל ילד באווירה אמיתית ולא באווירה שיקרית. אם אנו מאמינים באמונה אנו נגדל אם ילדינו עם ציורים אמיתיים. כל זאת נעשה לפי נפשו ולפי מה שמתאים לו. כפייה היא כשמביאים את האדם לעשות שמהו שהוא לא מתאים לתכונתו הפנימית. ספרי אמונה שמומלצים בגיל צעיר הינם ספרים שכתובים על ידי רבנים בני דורנו שכתבו בצורה פשוטה. כגון ספרי הרב אבינר או ספרי הרב הס. ספר של הרב זאב קרוב בין על האמונה ובין על הפרשה.
שאלה: ארועי פורים בליל תענית אסתר: האם מותר לעשות בליל תענית אסתר ארועי פורים בישיבה? מדובר על ארוע שיש בו מוזיקה וקטעים מצחיקים.
תשובה: מותר. ואולם כל הארועים צריכים להיות על פי דרכה של תורה כמובן.
שאלה: שימוש פרטי ברכב ממשלתי: אבי הינו עובד מדינה בדרגה יחסית גבוהה, ברוך ה. אבי בעל תפקיד שאחראי על הלוגיסטיקה במשרדו (רכב, ציוד וכו ). כמובן שהוא אדם דתי. במשרד ממשלתי. לפעמים כשאבי צריך לנסוע לפגישות מסויימות הוא לוקח רכב של העבודה ונוסע איתו מחוץ לעיר וכו. שאלתי היא: שלפעמים אבי נסע מחוץ לעיר ואני הייתי צריך להגיע לאנשהו באותו אזור של הפגישה של אבי אז הוא היה מקפיץ אותי בדרך ואז נוסע לפגישתו או לכל עניין אחר. האם בכך שאבי הסיע אותי וכביכול השתמש ברכב לעניין פרטי יש בכך בעיה? כי ידוע לי, ושמתי לב שרוב או כל מי שיוצא עם רכב מהעבודה עושים זאת ו"קופצים" עם הרכב לסידורים אישיים וקצרים (מנהג מדינה? - זה ע"פ דעתי אין לי מידע מוצק). שנית, אבי הוא אחראי אז אני מניח שאם הוא עושה זאת כנראה שהוא יודע מה המגבלות ולכן הוא פועל כך (אין לו את מי לשאול - הוא האחראי). כמובן שזה לא נעשה על בסיס קבוע, כי אם לדוג יש לו פגישה בתל-אביב ויש איזה חנות שהוא רוצה לבדוק בה משהו אז הוא כבר נכנס (אנו ירושלמיים). אם יש בכך איזשהי בעיה הייתי רוצה לדעת, ואם צריך לשלם משהו האם זה יהיה "עליי" או שעל אבי - כי אני לא אמור לדעת אם זה ר או לא? אציין שמן הסתם לא מדובר במרחקים קיצוניים אלא מקומות שכמובן נמצאות באותו אזור היעד של אבי פחות או יותר.
תשובה: יש מושג בהלכות פועלים של "הכל כמנהג המדינה" (בבא מציעא פ"ג. שו"ע חו"מ סימן של"א ב'). המושג הזה קיים להלכה רק כשלא היה הסכם בין המעביד לעובד, שאז מתבוננים מה המנהג שעל דעת זה הפועל השכיר עצמו לבעל הבית ולכן הולכים אחר מנהג המדינה, אבל כשהיה הסכם צריך להסתכל מה כתוב בהסכם ועל פיו צריך לעבוד. במקרה שאתה מציין לא ברור אם יש חוזה העסקה שבו מפורט לשם מה ניתן הרכב והאם מותר לעשות בו שימוש אישי. ובמידה שאין הסכם אם אביך כפי שאתה מציין הוא המנהל ועליו הוטלה הסמכות אז מה שהוא עושה זה לפי הדין. הרב אברהם זרביב
שאלה: כישוף המונע למצוא את זיווגי: שמעתי שיש אפשרות בלעכב את מציאת הזיווג בכך שיש כישוף או הקפדה יתרה. מה הכוונה, ואיך אני ידע שאין עליי חס וחלילה כישוף או שמישהי נוטרת לי?
תשובה: ב"ה אנו עם שיצא ממצרים. המצרים תלו כל דבר בכישופים, אנו כאן בארץ ישראל בארץ ההשגחה הפרטית. ח אומרים אין מזל לישראל. כוונתם שבדברים גדולים כמו מציאת זווג הקב"ה מטפל באופן אישי, וכמו שאמרו חכמים מה' אישה לאיש. גם לך יש אישה מיועדת. תתפלל ותפעל בתמימות ואז יתגלה לך בת הזוג שלך בעזרת ה' בקרוב.
שאלה: בדיקת שקיפות עורפית: אני בשבוע 12 להריון ומתלבטת האם לבצע בדיקת שקיפות עורפית, מה דעת ההלכה בנושא? על ההכוונה.
תשובה: אין מניעה הלכתית לעשות את הבדיקה, במידה ואת מעוניינת. בהצלחה רבה.
שאלה: תפילת עמידה כשקשה לעמוד בהריון: אני, ברוך ד, בהריון תאומים די מתקדם ובשמירת הריון חלקית. אני מאד מתקשה להתפלל ולהתרכז בזמן האחרון אך אני משתדלת להמשיך להתפלל למרות הכל. אך כשאני עומדת הרבה זמן כואב לי בגב וקשה לי לעמוד ואני מתפללת מהר כדי לסיים ולחזור לשבת וכבר קרה לי שבזמן העמידה פשוט לקחתי כיסא והתיישבתי. האם מותר לי להתפלל בישיבה? ואיך עושים בברכות שמשתחווים, אם משתחווים מעט קדימה זה מספיק? ואיך עושים בזמן של אמירת עושה שמשתחווים לימין ושמאל? האם מותר להתפלל כך גם בשבת? והאם גם מותר גם לשבת בתפילת עלינו לשבח? אני לא יודעת עם זה משנה או לא אבל אני מעדה ספרדית. תזכו למצוות
תשובה: כשיש צורך בדבר מותר להתפלל תפילת עמידה בישיבה, וכשמשתחווים מספיק להטות את הגוף מעט קדימה. ולגבי עושה אם ניתן לעמוד לפרק זמן זה על מנת לצעוד אחרוה ג' צעדים עדיף. אם לא, אפשר לזוז מעט אחורה עם הכסא. גם בשבת ניתן להתפלל בישיבה וכן לגבי עלינו לשבח. אלא שלגבי עלינו לשבח, כיון שהיא תפילה קצרה, אם ניתן לעמוד לפרק זמן קצר זה עדיף.
שאלה: מהי משמעות עולם הבא?: מה בעצם משמעות עולם הבא? אני יודעת שהעולם הזה הוא מסדרון לעולם הבא, אבל בעצם מה המטרה לעולם הבא?
תשובה: עולם הבא הוא עולם עליון יותר מהעולם הזה. אילו היה רק העולם הזה אזי הטוב שיכול להיות לנו הוא מאד מוגבל, הרמה הרוחנית שאנו יכולים להגיע אליה היא מאד מוגבלת. הידיעה שיש עולם הבא, שהוא עולם הרבה יותר רוחני, הרבה יותר טוב, שיש בו הרבה יותר אור ותענוג רוחני, גם נותן לנו בעולם הזה לשאוף לרוח גדולה יותר שהרי אנו יודעים שיש הרבה מדרגות עליונות שעדיין אנו צריכים לטפס אליהם.
שאלה: שירת נשים מהמשפחה: הייתי מעוניין לקבל את תשובתו של הרב יעקב אריאל לשאלה הבאה: האם בשבת כשאנחנו נמצאים בבית מותר לבנות לשיר שירי שבת אם יש גיסים וכו? מה לגבי אורחים מחוץ למשפחה? האם יש הבדל בין שירי שבת לבין סתם שירים? אשמח אם הרב יוכל להתייחס למקרים השונים, ולהנהגות הנדרשות.
תשובה: היו מקומות שהתירו לנשים להשתתף בשירי קודש במסגרת המשפחה. ר' שרידי אש ח"א סי' עז.
שאלה: מגע בין סיר בשרי לפרווה: יש לי שני שאלות בנוגע לסירים. 1. הכנתי אורז בסיר שהוא בשרי אך לא השתמשתי בו לבשרי מזה מספר שבועות. לפני הכנת האורז טיגנתי בו בצל. בטעות השתמשתי בסכו"ם וכלי הגשה פרווה כאשר הגשתי את האורז לשולחן מה דינם של הכלים, האם הפכו לבשרי? 2. העמדתי סיר עם עוף על הגז ולידו עמד סיר מרק פרווה כשהוא מתקרר, עם מכסה חצי פתוח. לאחר זמן מה שמתי לב שהסיר עם העוף משפריץ על הסיר הפרווה וייתכן שגם לתוכו. מה דין סיר המרק? האם עליי להגעיל את הסיר?
תשובה: 1. לבני אשכנז, דין הבצל שהוא בשרי לכל דבר. לפיכך, האורז היה בשרי וצריך להאכל כבשרי. כמו כן, הכלים שנגעו בבצל בתחילת הבישול הם בשריים לכל דבר. אולם כלי ההגשה לא נאסרו שהרי הם נגעו בבצל לאחר בישול ואז הוא כבר לא נחשב חריף בגלל שפגה חריפותו, והוא כבר היה מעורב באורז ויתכן שהיה ששים מול הבצל, וכמו כן, אינני יודע אם היה רותח. על כן, כלי ההגשה אפשר להניחם פרווה. 2. אם עף מסיר העוף על הפרווה שהיה חם, נראה שיש להגעילו. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: כשרות סוכריות werthers original : האם הסוכריות- werthers original בטעם קפה ללא סוכר כשרים בכלל? ואם כן, איזה הכשר?
תשובה: יש לבדוק אם יש עליהם אישור רבנות ראשית.
שאלה: אזכרה שחלה בשושן פורים: תאריך פטירה ט"ו באדר ב'. מתי לקיים אזכרה? השנה התאריך חל בשושן פורים, האם מותר ביום זה? באם לא, מתי עלינו לערוך האזכרה?
תשובה: תקדימו את האזכרה לפני פורים.
שאלה: עבודת בלש במשטרה בשבת: האם מותר לקבל עבודה במשטרה בתפקיד בלש, כשזה דורש עבודה בשבתות וחגים? אופי העבודה הוא מניעת פשעים בקהילה ושמירה על הסדר, בד"כ אין עבודה שקשורה לרקע לאומני אלא יותר לפלילי. (אם כי בזמן התראות מתעסקים גם בזה) העבודה בשבת וחג בעיקר סביב מקומות בילוי, שמקרי האלימות וההרג שם נפוצים לא עלינו בזמן האחרון.
תשובה: צריך לברר האם זה כרוך במניעת סכנה, שאז זה פיקוח נפש של ציבור שדוחה שבת, וגם אם זה ציבור שמכניס את עצמו לסכנה. קשה לומר בצורה גורפת כי צריך לבדוק בדיוק את אופי הפעילות וצריך לדעת בדיוק את כל הנתונים באותו מקום. בכל אופן, אם דורשים עבודה שאינה פיקוח נפש אין לבצע אותה בשום פנים ואופן אפילו אם יפוטר מהעבודה, כי השבת היא מעל הכל.
שאלה: סימון טעמים בגוף מגילת אסתר: האם מותר לסמן טעמים בעפרון על גבי מגילת אסתר כשרה שקוראים בה לצאת ידי חובה?
תשובה: אין להוסיף דבר לאותיות המגילה.
שאלה: השפעת הסנדק על הרך הנימול: בע"ה אנחנו מצפים לבן שני. הייתי רוצה מאוד לכבד את אביו של בעלי להיות סנדק אך הוא סובל מדיכאון נפשי קשה, איבד רצון לקיים מצוות וכמעט ולא מתקשר עם הסביבה אלא כאשר פונים אליו. הייתי רוצה לדעת אם ישנה חשיבות והשפעה למצבו הנפשי של הסנדק על הרך הנימול? (בלידת בני הראשון כיבדנו את אבי לשמש כסנדק ולא את אביו של בעלי לאחר שאמרו לנו שלא טוב לתת למישהו שלוקה בנפשו לשמש כסנדק).
תשובה: אם אבי בעלך רוצה להיות סנדק וזה ישמח אותו, מצוות השמחה שתעשו לוו כשתתנו לו להיות סנדקו תהיה לזכות לתינוק ואל דאגה. ואם לאבא של בעלך זה לא חשוב תתנו למי שמתאים.
שאלה: כיבוד שכן בעוגה לשבת: אני בת 35 נשואה 4 ילדים. אני משכירה דירה אצלי בבית לבחור צעיר. בכל יום שישי אני שולחת לו צלחת עם עוגות שאני מכינה לכבוד שבת. בעלי, השבת האחרונה, אמר לי שזה לא מקובל שאני ישלח לו צלחת עוגות כל יום שישי, שאני צריכה להפסיק עם זה כי זה לא נראה לו. כבוד הרב האם אני עושה משהו לא ר? האם זה לא מקובל שאני ישלח לו כל יום שישי עוגות ודברים טובים לשבת שאני מכינה? הגענו להחלטה אני ובעלי שאנחנו שואלים אותך ולפי מה שתענה לנו אנו נעשה. אני טיפוס שאוהבת לבשל ולאפות לכבוד שבת וזה כיף שיש דברים טובים בבית בשבת. אז כשאני רואה אדם שאין לו את הכלים להכין אז אני שולחת ומכל הלב.
תשובה: את יכולה להכין את העוגות. אך בעלך הוא זה שיתן לו אותם או ישלח לו ושזה יהיה מאת בעלך אליו. כך נכון לעשות. כך עושים גם חסד וגם בצניעות.
שאלה: עזרה של בן משפחה בדירה חדשה: עם המעבר לדירה חדשה בשעה טובה בן משפחה הגיע לעזור לי לקדוח חורים, לתקן מס דברים, והביא עימו את כלי העבודה האישיים שלו, מסמרים, ברגים וחומר איטום (סיליקון) ששימש לתיקון קטן. מדובר, ככל הנראה במסמרים, ברגים וכו. שיש בשפע במקום העבודה שלו- נגריה. איני יודע בוודאות אם הם היו ברשותו לפני כן או שמא נטלם מהעבודה. אני מרגיש שלא בנוח אם נטלם מהעבודה, למרות שסביר, ממה ששמעתי מחברים, שהדבר מקובל ואין בכך גזל ממקום העבודה בשל העלות המינורית של הדברים. ובכל זאת אני שואל, האם עליי לתקן זאת באיזה שהוא אופן? לשאת תפילה או לתת תרומה? יש לציין, שבן המשפחה עשה זאת ממקום של עזרה וללא תמורה כלשהי - רק כדי לעזור, על חשבון הזמן שלו ועם כלי העבודה שלו ולא לקח כלי עבודה ממקום העבודה שלו.
תשובה: כמובן שאסור להשתמש ללא רשות בכל חפץ שאינו שלך וזה גזל גמור ואפילו פחות משוה פרוטה אסור לגזול. לכן, אם קרובך לקח את החפצים ללא הסכמת הבעלים של הנגריה אתה חייב לשלם את שווי החפצים. אך אם הבעלים מרשים לו לקחת, אין שום בעיה. במידה שאתה לא יודע אם הבעלים מרשים או לא, עליך לשאול אותם אם הם מרשים לעובדים לקחת דברים קטנים לשימוש עצמי, ואי אפשר לסמוך על אומדנא סתמית בלי שביררת מה נהוג בנגריה. במידה ששאלת את הפועל עצמו והוא אמר לך שמרשים לו לקחת, ומבחינתך הוא מוחזק כאדם ישר, אתה יכול לסמוך על דבריו כי "אחזוקי אינשי בגנבי לא מחזקינן" ולא נוציא אותו מחזקת כשרות, וידוע בהלכה שאין אדם חוטא ולא לו, ולכן אתה לא צריך לשלם את שווי החפצים. כמובן, שאם מתברר שאתה חייב להשיב את הגזילה אין אפשרות לתרום לצדקה או להתפלל אלא אתה חייב להשיב את הגזילה. הרב אריאל איגרא
שאלה: לצום את תענית אסתר: ברצוני לצום את תענית אסתר השנה, ורציתי לדעת מה מקובל לעשות? אני עובד באותו יום מהבוקר ועד הערב. האם מקובל לקום לפני הזריחה על מנת לאכול משהו לפני עלות השחר? האם יש תפילות מיוחדות שיש לשאת ביום זה? הצום מסתיים עם השקיעה?
תשובה: בצום אין לאכול ולשתות מעמוד השחר ועד לצאת הכוכבים (ללוח שנה עם זמני היום באתר לחץ כאן). מי שמעוניין לאכול לפני עמוד השחר צריך לומר לפני השינה שאם הוא יקום אז הוא יאכל וישתה. בתפילת שחרית ומנחה קוראים בתורה את פרשת "ויחל". בשחרית נוהגים להוסיף סליחות ופיוטים. לשיעור בנושא דיני הצומות הקלים. פורים וחודש אדר - עמוד מיוחד עם זמנים, הלכות ועוד.
שאלה: לתת משלוח מנות בצום: אני מעוניינת להביא לחברתי הקרובה משלוח מנות לכבוד חג הפורים. ביום חמישי מתקיימת תענית אסתר וזהו היום היחידי בו אני יכולה להיפגש איתה. הבנתי שאסור להביא משלוחי מנות ביום שיש תענית אסתר. האם אני יכולה להביא לה בסיום הצום? (בשעה 18:00 יוצא הצום לפי מה שראיתי)
תשובה: משלוח מנות יש לתת דווקא בפורים אולם בכדי לצאת ידי חובה מספיק לשלוח שתי מנות לאדם אחד. את יכולה לתת לחברתך "משלוח מנות" (שלא יחשב לחלק ממצוות משלוח מנות) גם בצום אולם עלייך לתת גם בפורים עצמם משלוח מנות שבו תצאי ידי חובת המצווה.
שאלה: חילוק מעשר כספים מירושה: תיאור מצב כללי: ב"ה אני בעל משפחה ברוכה כ-15 נפשות, שנמצא באופן די קבוע במינוסים בשני בנקים ובחוב לא קטן במכולת שתמיד מתחסל וחוזר באופן קבוע. יש לי בן אברך, ככל הידוע לי יודע להסתדר גם כלתי עובדת, ובן תלמיד ישיבה ועוד שני בנים קטנים בתלמוד תורה, וכמובן כל בנותי במוסדות חינוך תורניים שידוכים על הפרק. החובות המצטברים השוטפים שלנו כרגע עומדים על סה"כ קרוב ל-50 אלף ש"ח. בקרוב אני אמור לקבל את חלקי בירושת הורי שזה אומר 170 אלף ש"ח. שאלותי: 1. כיצד עדיף שאחלק את מעשר הירושה? כמה לבן האברך, כמה לתלמיד הישיבה, כמה למוסדות תורה וצדקה או ישירות למשפחות ברוכות שבסביבת מגורי. 2. אחת מאחיותי שמאוד מתחזקת בשנים האחרונות תרצה להפריש מעשר- כיצד להנחות אותה ר העדיפות שלה?
תשובה: ראשית, אני מיעץ לך להחזיר את כל החובות ומעתה לתכנן את ההוצאות באופן כזה שלא תוציא יותר ממה שיש לך, כי אין סיבה לפרנס את הבנק ולשלם לו ריבית במצב הכלכלי שלך. את המעשר תחלק חצי למוסדות תורה וחצי לבני המשפחה, לפי הבנתך מי יותר זקוק. אמנם צריך לשאוף לתת מעשר שלם מחוץ למה שמסייעים לבני המשפחה אבל במצב שאתה מתאר זו עצתי. וברכתי ימלא ד' כל מחסורכם ותזכו לברכת ד'.
שאלה: כסף למלמדים בפורים ממעות מעשר: היות שימי הפורים מתקרבים, וכידוע שבהרבה מקומות נוהגים לתת למלמד של הילדים מעטפה עם כסף בתור הכרת הטוב. האם מותר להשתמש ממעות מעשר לצורך ענין זה?
תשובה: אם זהו בגדר מתנות לאביונים, זו חובת היום ואין לקיימה מכספי מעשר. אם זו מתנה בעלמא, לאחר שכבר קיימו מתנות לאביונים כראוי, והמלמד במצב קשה, והוא בגדר עני - זה דין צדקה רגילה ואפשר לקיימה מכספי מעשר.
שאלה: החלפת רכב ליסינג בשנת אבלות: אני נמצא בשנת אבלות. לפני תום שנת האבלות תם חוזה הליסינג של רכבי. יש לציין שהרכב איננו על שמי אלא על שם החברה אבל אני משלם כל חודש מכיסי על הרכב. אני יודע שבשנת האבלות הראשונה יש איסור בקנייה של דברים חדשים לבית, האם הרכב נכלל? אני נוהג על פי מנהגי הספרדים.
תשובה: גם קניית רכב אסורה בשנת אבל אלא אם כן יש צורך גדול בדבר, כגון: לצורך עבודה וכדו', ובמקרה שכתבת נראה לי שאין בכך בעיה שהרי הרכב לא רשום על שמך ולא נחשב שאתה קונה רכב חדש.
שאלה: שיעור מצוות משלוח מנות: כמה משלוחי מנות אדם צריך לתת בשביל לקיים את המצווה?
תשובה: בכדי לקיים את שיעור המינימום של מצוות משלוח מנות יש לשלוח שתי מנות לאדם אחד. מעבר לזה ניתן לשלוח אם אין בכך הוצאות גדולות או שזה בכדי להרבות אחווה בין האנשים ולא אם זה נובע מחשש לפגיעה או רושם על השני. משלוח מנות מירושלים למקום אחר מיץ במשלוח מנות - תשובת הרב יעקב אריאל יין במשלוח מנות - תשובת הרב דב ליאור עדיף לתת בשר במשלוח מנות? חובה לתת אוכל מוכן לאכילה? איך אשה וילדים יכולים לתת משלוח מנות? תה במשלוח מנות משלוח מנות שלא הגיע משלוח מנות ממעשר כספים ממתקים במשלוח מנות אפשר לתת משלוח מנות להורים?
שאלה: מכירת חמץ של חמץ גמור: אנחנו רגילים לנקות את הבית מדי שנה. לראשונה השנה, ניסע כנראה לכל ימי הפסח ורצינו שלא לנקות כלל ולהשקיע את הזמן של הניקיונות בדברים אחרים (לימוד לפסח, זמן עם המשפחה וכו ). אני רואה שדעת הרבנים לא נוחה ממכירת חמץ גמור. הבעיה היא שלפני כמה שבועות קנינו כמות חמץ די גדולה, למשל מדובר בכעשר חבילות של שניצלים מצופים בפירורי לחם וכד, כך שאני לא יודע להעריך אם מדובר בהפסד מרובה ולכן יהיה מותר למכור אותו או שאנחנו צריכים לגמור את כל החמץ (מה שאין סיכוי שיקרה, כלומר, שנצטרך לתת אותו לארגוני צדקה וכד ). האם מותר לנו למכור חמץ גמור כזה, ולא לנקות השנה?
תשובה: צריך להבדיל בין סוגי הניקיונות לפסח: יש מקומות שמצד הדין אינם צריכים בדיקה כי לא מכניסים בהם בדרך כלל חמץ, כמו ארונות בגדים וספרים, ארונות אמבטיה וכדומה. אלא שישראל קדושים, ומצא בעל חוב מקום לגבות את חובו ולכן נהגו לנקות הכל לקראת פסח. אבל מקום שמחזיקים בו מוצרי אוכל ומניחים בו חמץ צריך לנקות לפני שנוסעים ולעשות בדיקת חמץ לפני היציאה בלי ברכה, מפני שלא תקנו ברכה אלא בבדיקה בליל י"ד ניסן. אם זה הפסד מרובה תמכור, ותיחד לו מקום מיוחד. את שאר הבית לא צריך לנקות אלא רק את המקומות שיש בהם חשש חמץ כמו המטבח ושולחן האוכל.
שאלה: פת שחרית: האם ישנה חובה לאכול פת שחרית בכל בוקר או שזו היא הדרכה טובה?
תשובה: מוזכר בח לאכול פת שחרית, וגם הרפואה ממליצה לעשות כך, כי רמת הסוכר בדם יורדת בבוקר ולכן יש ענין לתת לגוף אנרגיה וזה ענין של שמירת הבריאות, למרות שאינה מצווה כמו הנחת תפילין.
שאלה: מעשר למי שאינו מחושב בכספים: האם רצוי לתת מעשר כספים לקרוב משפחה של הוריי, שנמצא בבעיות כלכליות רציניות וגם בבעיות בריאותיות רציניות אולם מצד שני נוסע במוניות במקום אוטובוסים. ויש עוד מספר נקודות שניכר שלא שומר על הכסף שיש לו למטרות החיוניות כך שתמיד הוא נזקק לתמיכה. הוא מסרב לקבל ייעוץ של ארגון פעמונים וכדו אולם בסופו של עניין הוא באמת מסכן (מבחינה כספית) וזקוק לכסף על מנת שיוכל לשכור דירה ולשלם מים, חשמל, תרופות וטיפולים רפואיים.
תשובה: אם הוא אינו עני, אין מצווה לתת לו צדקה.
שאלה: אנטיביוטיקה בתענית אסתר: אינני מרגיש טוב מיום ראשון ואני נוטל אנטיביוטיקה עקב חום וכאבי גרון. כיום חלה הטבה במצבי ואני מניח שעד יום ה ארגיש טוב, אך עליי להמשיך ליטול במשך 10 ימים את האנטיביוטיקה. האם עליי לצום? אם כן, כיצד אקח את הכדורים בצום?
תשובה: אתה נחשב כחולה ואינך צריך לצום. הרב חיים כץ
שאלה: אגדת שער הרחמים: האם הדבר נכון, שהאגדה על כניסת המשיח משער הרחמים אינה אלא נוצרית ואילו במקורותינו השער הסגור הוא פשפש דרומי בהיכל, שהנשיא ישב בחללו לאכול קדשים?
תשובה: לי לא ידוע מקור האגדה הזאת אבל "לא ראיתי אינה ראיה".
שאלה: נטילת ידיים בשנת צהריים: כפי שאני יודעת צריך ליטול ידיים לאחר השינה בלילה. אם אני ישנה בצהריים למשך עשר דק שעה האם עליי ליטול ידיים ברכה?
תשובה: לאחר שינה במשך היום יש ליטול ידיים ללא ברכה. (שולחן ערוך אורח חיים, ד, טו)
שאלה: אירוח אצל קרובי משפחה בפסח: אני והאחים שלי (כולם נשואים ברוך השם) מעוניינים לעשות ליל הסדר ויום טוב ראשון של פסח אצל דודים שלנו. אנחנו לא בטוחים לגבי רמת הידע שלהם בכשרות רגילה, ובטח לא יודעים לגבי כשרות של פסח. אפשר לקרוא להם מסורתיים, כלומר, יש להם כלים נפרדים לחלב ובשר והם לא מכניסים בשר לא כשר הביתה. בנוסף הם אנשים אמינים, כלומר, הם יגידו לנו לגבי מוצרים מסויימים איך הכינו ואיפה קנו את המוצרים. יש להם גם רצון שכל המשפחה המורחבת תעשה את החג ביחד והם מוכנים להשקיע בשביל זה (אני לא יודע עד כמה אבל יש הרבה רצון טוב). אני יודע שאם יש תנאים בסיסיים של כשרות, כמו שכתבתי מקודם, אז ניתן להקל בחג משפחתי. אילו דברים נוספים צריך לברר ומה צריך לעשות בנושא של הכשרה של כלים, תנור, כלי הגשה וכו, כדי להשיג רמת כשרות שתאפשר לנו לאכול שם? חשוב לציין, שאני חושב שיש ערך מוסף שאנחנו משפחה דתית היחידה שתהיה שם ואולי נוכל לתרום לאווירה של ליל הסדר בצורה חיובית מעבר לאוכל שיש ולכמה שירים, בנוסף לערך הלכידות המשפחתית שחשוב לנו מאוד. אנחנו ממוצא ספרדי אם זה רלבנטי.
תשובה: אין זה פשוט להתארח בפסח אצל משפחה מסורתית, כי יכולות להתעורר הרבה בעיות שבני המשפחה אפילו לא ידעו שיש כאן בעיה כלשהי. הן בקניית מוצרים עם כשרות לפסח של מהדרין, כי בכשרויות רגילות יכולות להיות שאלות שרק בדיעבד הכשירו. וכן צריך להגעיל את הכלים שרוצים להשתמש בהם בפסח, וכן ללבן את חצובות הגז, וליצוק רותחים על הכיור ועל השיש, ולהחליף תבניות האפיה בתנור, וכן אין הכשר לכלי חרסינה (צלחות וקערות הגשה). ואם אפשר שתתארחו ביום הראשון במלון שנמצא תחת משגיח מומחה או בבית אחד האחים שיודע כדת וכדין מה לעשות ודאי שזה עדיף. אבל אם אין דרך אחרת אפשר להתארח אצל אחד הדודים ובלבד שתביאו איתכם באחד הימים הקרובים (לפחות שבוע לפני החג כדי להשאיר מספיק זמן לתיקון) תלמיד חכם בקיא בהלכה שיראה את המטבח מקרוב ויתן הוראות מפורטות איך להכשיר הכל לפסח. וד' יצילכם מכל טעות ויזכה אתכם להרבות שלו' במשפחה ובישראל, אכי"ר.
שאלה: מקור לכך שלא משלימים תחנון: הרב ענה לשואל באתר שאדם שלא הספיק לומר את כל התחנון בימי שני וחמישי לא צריך להשלים זאת לאחר התפילה. מה הטעם והמקור לדין זה? לרב.
תשובה: אין שיעור מסויים לתחנונים אלא רק מה שנהוג לומר בציבור.
שאלה: שמירת צילומים מספרי קודש: במסגרת לימודיי הביאו לנו צילום של דפים שלמים מהתנ"ך וכתבנו עליהם הערות הקשורות לחומר הנלמד. האם מותר לאחסן את הדפים המצולמים בתוך שאר החומר בקלסר או שיש להקפיד שיהיו למעלה, כמו ספרי קודש?
תשובה: דינם ככתבי הקודש.
שאלה: זמן תפילת ערבית בפורים שחל במוצאי שבת: למה מאחרים השנה, שפורים חל במוצאי שבת, את תפילת ערבית?
תשובה: ניתן גם השנה להתפלל ערבית במוצאי שבת כרגיל אלא שבתי כנסת רבים נוהגים לאחר מעט כדי שיוכלו להביא מגילה מהבית או לחפש את הילדים, שהרי אסור להכין משבת למוצאי שבת. זה לא מעיקר הדין אלא רק נוחיות.
שאלה: קביעת תענית ביום שישי: מדוע השנה, שי"ג אדר חל בשבת, מקדימים את התענית ליום חמישי ולא ליום שישי?
תשובה: מוזכר בהלכה שלכתחילה לא קובעים תענית ביום שישי כי זה עלול להפריע להכנות לשבת. לפי קביעת הלוח שלנו, אף צום חוץ מעשרה בטבת אינו יכול לחול ביום שישי, ולא קובעים תענית ציבור לכתחילה ביום זה.
שאלה: קריאת ספרים לא יהודיים: יש מצבים שיש זמן פנוי (תור, אוטובוס, עבודה כשמירה) אבל יש חשש שהלימוד לא יהיה לימוד אלא סתם קריאה, אולי אפילו בלי לחשוב או כשאין ריכוז, אדם עייף. האם במצבים כאלה או אחרים מותר לקרוא ספרות לא רצינית בכלל, כגון: מדע בדיוני או סוגה ספרותית שנקראת "פנטזיה" או ספרות אחרת לא יהודית? אם כן,האם יש עניין בין מחברים יהודים לגוים, ואז את מי יש להעדיף?
תשובה: בעיקרון מותר לקרוא ספרות שאיננה עוסקת בדברי תורה אם יש צורך בזה. כגון: ספרי מדע והיסטורי-ה ובתנאי שלא נכתבו ע"י שונאי ישראל ושונאי תורה ואמונה, כי אז יש חשש רציני של הרבה סילופי עובדות שנכתבו הן לרעת ישראל והן לטובת הגויים הרשעים (כמו שמתארים את טיטוס שר"י כאיש חסד), או גם ספרים שנקראים ספרות יפה בהם סופרים גויים מתריעים כנגד עוול מוסרי (כמו אוהל הדוד תום, עלובי החיים ועוד) או מתארים חיים ישרים והגונים. אין זה מתאים לקרוא ספרים העוסקים בדמיונות ללא קשר עם המציאות, ובוודאי לא כאלה שמעוררים הרהורי עבירה בתיאורים אסורים. אמנם אם אתה בו ישיבה אין זה מתאים לך לקרוא כל ספר שאיננו עוסק בדברי תורה במקום ציבורי כי זה יכול לגרום למכשול וחשש חילול השם. בוודאי שיש להעדיף סופרים יהודים על גויים ובתנאי שהם אינם מושחתים במידותיהם, הן בענייני עריות או רדיפת כבוד ועוד. בכלל, שאלתך מחייבת התייחסות מפורטת שכדאי לך להתייעץ עליה בעל פה.
שאלה: עבודת ה  לאמא עמוסה: אני אמא ל-7 ילדים והשמיני בדרך, שיהיו בריאים. יש לי ילדים עם עכובי התפתחות מכל מיני סוגים. הלילות לא לילות, זאת אומרת, אני כמעט ולא ישנה. אנו שייכים למגזר הדתי-חרדי ומאוד חשוב לי כל הסיפור של תפילה ותהילים אבל אני לא מספיקה להגיע לתפילה מסידור. אני מקושרת בכל דבר קטן לבורא עולם ומלחיץ אותי שתפילה מסידור ותהילים אני לא מצליחה להתפלל. האם זה ר שאני מלחיצה את עצמי כך או שאני צריכה להרפות קצת, ולהפך לחזק את עצמי על העבודה הקשה יומם וליל פה למרות שבעלי איתי ועוזר לי?
תשובה: הטיפול בילדיך היא המצוה הגדולה ביותר המוטלת עליך. את מקיימת אותה בהידור ואינך צריכה להילחץ בגלל שאין לך זמן להתפלל תפילות ארוכות. תסתפקי בתפילות קצרות ועוד יגיעו ימים שתוכלי להאריך בהן.
שאלה: חתולה לא רצויה: ההורים שלי גרים בבית פרטי וכשגרנו שם היתה לנו חתולה שעכשיו היא בת קצת יותר מחצי שנה. עברנו לבית פרטי ואין ביכולתנו להביא אותה לדירה הקטנה. היא גם רגילה להיות בחוץ בגינה. ההורים שלי לקחו אותה לצער בעלי חיים והם אמרו שהיא גדולה מידי בשבילם ולא רצו לקבל אותה. יש לציין שהיא עברה ממש טראומה כשהכנסנו אותה לכלוב וזה ממש היה צער לכולם. יכול להיות שהחתולה מעוברת. לא רצינו לעקר אותה מסיבות הלכתיות. היא ממש מפריעה להורים שלי והם לא רוצים בשום פנים להשאיר אותה. 1. איך אפשר להיפטר ממנה בצורה עם הכי פחות צער? (לא לנו ולא לה) 2. אם יש אפשרות לאמץ אותה אך ורק אם היא מעוקרת או להרדים אותה. מה עדיף? 3. האם מותר לגרום לה להפיל במידה והיא מעוברת ובמידה וצריך לעקר? השאלות על העיקור אינן מתיחסות לעיקור ע"י גוי
תשובה: אם אפשר, יש למסור אותה למי שמעוניין לטפל בה במקום שיש מרחב (כמו קיבוץ או מושב). מותר לעקר בעל חיים ממין נקבה מצד הדין אבל אין זה מתאים לרוח התורה ורק אם יש בכך צורך גדול או למנוע נזק לבני אדם או להציל אותה ואת הגורים מצער אפשר להקל. ואם יש צורך כזה מותר גם לגרום לה הפלה. ובכל זאת צריך להשתדל עד כמה שאפשר להימנע מלצער את החיה, שזהו איסור תורה.
שאלה: ויסקי canadi: 1. האם ויסקי canadian club classic 12 years כשר? 2. מה ההבדל בין ויסקי canadi לבין ויסקי סקוטי בתהליך היצור?
תשובה: נא לפנות לרב אברהם קורזוך אשר אחראי על משקאות חריפים. טל 09-7679127, 054-2335536.
שאלה: ברכת שהכל בסעודה: אם אכלתי ארוחה שבירכתי עליה שהכל (כמו אורז ובשר) יש לי 2 שאלות: 1. במידה ואני רוצה לשתות, ולא התכוונתי להוציא את השתיה בברכת שהכל על המזון, אני צריכה לברך? 2. לאחר שבירכתי בורא נפשות על הארוחה, אני צריכה לברך שוב על השתייה? כי אני בדרך כלל שותה לאט וקצת אחרי הארוחה 3. מהי הברכה האחרונה על סלט פירות עם מיץ? והאם אני צריה לברך בתחילה על המיץ, וסוגי הפירות בנפרד?
תשובה: 1. אם לא התכוונת רק על האוכל שאת אוכלת, מן הסתם, התכוונת על כל הדברים שברכתפ "שהכול" ואינך צריכה לברך שוב. 2. כן, אם את שותה שיעור של רביעית (86 סמ"ק) בתוך ארבע דקות. עדיף לברך בורא נפשות לאחר שסיימת את כל הארוחה, כולל השתיה. 3. המיץ בטל לגבי הפרות ולכן מברכים עליו רק "בורא פרי העץ". לאחריו מברכים בורא נפשות אלא אם כן יש הרבה פרות משבעת המינים.